# BRCA1

### De Viquipèdia

Proteïna de susceptibilitat a càncer de mama tipus 1
Identificadors
Símbol | BRCA1
HUGO | 1100
Entrez | 672
OMIM | 113705
UniProt | P38398
Altres dades
Locus | Cr. 17 q21-q24

BRCA1 (breast cancer 1, «càncer de mama 1») és un gen humà del tipus conegut com a gens supressors de tumors, que regulen el cicle cel·lular i eviten la proliferació incontrolada. La proteïna BRCA1, producte d'aquest gen, forma part del sistema de detecció i reparació de danys del DNA. Les variacions d'aquest gen estan implicades en alguns tipus de càncer, especialment el càncer de mama. El gen BRCA1 està situat al braç llarg (q) del cromosoma 17, a la posició 21, des del parell de bases 38.449.843 fins al parell de bases 38.530.933.

## [edita] Funció i mecanisme

La proteïna BRCA1 està implicada directament en la reparació del DNA danyat. Es creu que al nucli de molts tipus de cèl·lules normals, la proteïna BRCA1 interacciona amb la Rad51 per reparar trencaments en el DNA, tot i que els detalls particulars i la importància d'aquesta interacció encara són matèria de debat.[1] Aquests trencaments del DNA poden estar provocats per radiació natural o per altres tipus d'exposició, però també es produeixen quan els cromosomes intercanvien material genètic abans de la divisió cel·lular. La proteïna BRCA2, que té una funció semblant a la de BRCA1, també interacciona amb la Rad51. Amb la seva tasca de reparació de DNA aquestes tres proteïnes tenen un paper important en mantenir l'estabilitat del genoma humà.

Diversos treballs de recerca suggereixen que les dues proteïnes BRCA1 i BRCA2 regulen l'activitat d'altres gens i tenen un paper clau en el desenvolupament embrionari. Possiblement la proteïna BRCA1 interacciona amb moltes altres proteïnes, incloent-hi supressors de tumor i reguladors del cicle de divisió cel·lular.

## [edita] Trastorns associats

Algunes variacions del gen BRCA1 duen a un augment del risc de patir càncer de mama.[2][3] Diversos estudis han identificat més de 600 mutacions al gen BRCA1, moltes de les quals estan associades a un major risc de càncer. Aquestes mutacions poden ser canvis en un parell de bases o en uns pocs parells; en alguns casos es reorganitzen grans segments de DNA. Un gen BRCA1 mutat acostuma a codificar per a una proteïna que no funciona correctament perquè és anormalment curta. Les investigacions apunten que una proteïna BRCA1 defectuosa no pot ajudar a reparar les mutacions que es produeixen en altres gens; aquests defectes s'acumulen i poden permetre a les cèl·lules créixer i dividir-se incontroladament, donant lloc a un tumor.

A més del càncer de mama, les mutacions al gen BRCA1 també augmenten el risc de càncer d'ovari, de trompa de Fal·lopi, de pròstata i de còlon.[4][5][6] També s'han associat lesions precanceroses (displàsies) de les trompes de Fal·lopi amb mutacions del BRCA1.[7]

## [edita] Referències

1. ↑ S.J. Boulton (2006). «Cellular functions of the BRCA tumour-suppressor proteins». Biochemical Society Transactions 34 (5): 633-645. PMID 17052168.
2. ↑ Daniel DC (2002). «Highlight: BRCA1 and BRCA2 proteins in breast cancer». Microsc Res Tech 59 (1): 68-83. PMID 12242698.
3. ↑ Hall JM, Lee MK, Newman B, Morrow JE, Anderson LA, Huey B, King MC (1990). «Linkage of early-onset familial breast cancer to chromosome 17q21». Science 250 (4988): 1684-89. PMID 2270482.
4. ↑ Zweemer RP, van Diest PJ, Verheijen RH, Ryan A, Gille JJ, Sijmons RH, Jacobs IJ, Menko FH, Kenemans P (2000). «Molecular evidence linking primary cancer of the fallopian tube to BRCA1 germline mutations». gynecol oncol 76 (1). PMID: 10620440.
5. ↑ Antoniou A, Pharoah PD, Narod S, Risch HA, Eyfjord JE, Hopper JL, Loman N, Olsson H, Johannsson O, Borg A, Pasini B, Radice P, Manoukian S, Eccles DM, Tang N, Olah E, Anton-Culver H, Warner E, Lubinski J, Gronwald J, Gorski B, Tulinius H, Thorlacius S, Eerola H, Nevanlinna H, Syrjakoski K, Kallioniemi OP, Thompson D, Evans C, Peto J, Lalloo F, Evans DG, Easton DF (2003). «Average risks of breast and ovarian cancer associated with BRCA1 or BRCA2 mutations detected in case Series unselected for family history: a combined analysis of 22 studies». Am J Hum Genet 72 (5): 1117-30. PMID 12677558.
6. ↑ Barnett GL, Friedrich CA (2004). «Recent developments in ovarian cancer genetics». Curr Opin Obstet Gynecol 16 (1): 79-85. PMID 15128012.
7. ↑ Piek JM, van Diest PJ, Zweemer RP, Jansen JW, Poort-Keesom RJ, Menko FH, Gille JJ, Jongsma AP, Pals G, Kenemans P, Verheijen RH (2001). «Dysplastic changes in prophylactically removed Fallopian tubes of women predisposed to developing ovarian cancer». J Pathol. 195 (4). PMID: 11745677.

### [edita] Altres referències

- Liede A, Karlan BY, Narod SA (2004). «Cancer risks for male carriers of germline mutations in BRCA1 or BRCA2: a review of the literature». J Clin Oncol 22 (4): 735-42. PMID 14966099.
- Metcalfe K, Lynch HT, Ghadirian P, Tung N, Olivotto I, Warner E, Olopade OI, Eisen A, Weber B, McLennan J, Sun P, Foulkes WD, Narod SA (2004). «Contralateral breast cancer in BRCA1 and BRCA2 mutation carriers». J Clin Oncol 22 (12): 2328-35. PMID 15197194.
- Powell SN, Kachnic LA (2003). «Roles of BRCA1 and BRCA2 in homologous recombination, DNA replication fidelity and the cellular response to ionizing radiation». Oncogene 22 (37): 5784-91. PMID 12947386.
- Scully R, Puget N (2002). «BRCA1 and BRCA2 in hereditary breast cancer». Biochimie 84 (1): 95-102. PMID 11900881.
- Tutt A, Ashworth A (2002). «The relationship between the roles of BRCA genes in DNA repair and cancer predisposition». Trends Mol Med 8 (12): 571-6. PMID 12470990.
- Venkitaraman AR (2002). «Cancer susceptibility and the functions of BRCA1 and BRCA2». Cell 108 (2): 171-82. PMID 11832208.

## [edita] Enllaços externs

- Mendelian Inheritance in Man (OMIM) 113705 (anglès)
- EntrezGene 672 (anglès)
- GeneCard (anglès)
- BRCA1 antibody review. (anglès)

Obtingut de "http://ca.wikipedia.org../../../b/r/c/BRCA1_aa38.html"

Categories: Viquipèdia:Pàgines de proteïnes sense imatge | Proteïnes

##### Views

- Article
- Discussió
- Revisió actual

##### Cerca

##### En altres llengües

- English
- Polski
- Português
- اردو